**A Magyar Nemzeti Bank elnökének**

**46/2020. (XI. 20.) MNB rendelete**

**a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségről szóló 35/2018. (XI. 13.) MNB rendelet módosításáról**

A Magyar Nemzeti Bankról szóló 2013. évi CXXXIX. törvény 171. § (1) bekezdés i) pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) és (9) bekezdésében meghatározott feladatkörömben eljárva a következőket rendelem el:

**1. §** A jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségről szóló 35/2018. (XI. 13.) MNB rendelet(a továbbiakban: Rendelet) 1. §-a helyébe a következő rendelkezés lép:

„**1. §** E rendelet hatálya a hitelintézetre, az Európai Unió másik tagállamában vagy az Európai Gazdasági Térségről szóló megállapodásban részes más államban (a továbbiakban: EGT-állam) székhellyel rendelkező hitelintézet magyarországi fióktelepére (a továbbiakban: EGT-fióktelep), az összevont alapú felügyelet alá tartozó pénzügyi vállalkozásra, valamint a Magyar Nemzeti Bank (a továbbiakban: MNB) által kijelölt, összevont alapú felügyelet alá nem tartozó pénzügyi vállalkozásra és az ezen típusú EGT-fióktelepre (a továbbiakban együtt: adatszolgáltató) terjed ki.”

**2. §** A Rendelet 2. § (1) bekezdése helyébe a következő rendelkezés lép, és a Rendelet 2. §-a a következő (1a) bekezdéssel egészül ki:

„(1) Az adatszolgáltató az általa, valamint – hitelintézet esetén – az EGT-államban székhellyel rendelkező fióktelepe által nyújtott hitelekről e rendeletben foglaltak szerint adatszolgáltatást (a továbbiakban: adatszolgáltatás) teljesít az MNB részére.

(1a) Az adatszolgáltatást a hitelintézet és az ezen típusú EGT-fióktelep havonta, az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás és az ezen típusú EGT-fióktelep negyedévente teljesíti.”

**3. §** A Rendeleta következő 6. §-sal egészül ki:

„**6. §** A hitelintézet és az ezen típusú EGT-fióktelep az adatszolgáltatást a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet módosításáról szóló 46/2020. (XI. 20.) MNB rendelet 1. mellékletével módosított 1. mellékletben meghatározott adattartalommal és a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet módosításáról szóló 46/2020. (XI. 20.) MNB rendelet 2. mellékletével módosított 2. mellékletben foglalt kitöltési előírások szerint első alkalommal 2021. szeptember hónapra mint tárgyidőszakra vonatkozóan jelenti.”

**4. §** A Rendelet 3. § (2) bekezdésében a „3. pontja” szövegrész helyébe a „I. 3. pontja” szöveg lép.

**5. §** (1) A Rendelet 1. melléklete az 1. melléklet szerint módosul.

(2) A Rendelet 2. melléklete helyébe a 2. melléklet lép.

**6. §** Ez a rendelet 2021. július 1-jén lép hatályba.

Dr. Matolcsy György s.k.

a Magyar Nemzeti Bank elnöke

1. melléklet a 46/2020. (XI. 20.) MNB rendelethez

1. A Rendelet 1. melléklet 3. pontjában a 25. és 26. sorszámú attribútum helyébe a következő rendelkezések lépnek:

|  |  |
| --- | --- |
| *(Attribútum sorszáma* | *Attribútum megnevezése)* |

„25. A kerethez kapcsolódó, annak megnyitása során felmerült mérlegtételek

26. Keret egyéb jellemzője”

2. A Rendelet 1. melléklet 4. pontjában a 49. sorszámú attribútum helyébe a következő rendelkezés lép:

|  |  |
| --- | --- |
| *(Attribútum sorszáma* | *Attribútum megnevezése)* |

„49. Az instrumentum az MNB fogyasztóbarát minősítésével rendelkező hitel-e?”

3. A Rendelet 1. melléklet 4. pontjában a 83-86. sorszámú attribútum helyébe a következő rendelkezések lépnek:

|  |  |
| --- | --- |
| *(Attribútum sorszáma* | *Attribútum megnevezése)* |

„83. Aktuális kitettségérték

84. Aktuális kitettségérték – devizanem

85. Várható hitelezési veszteség alapján származtatott kitettségérték

86. Várható hitelezési veszteség alapján származtatott kitettségérték – devizanem”

4. A Rendelet 1. melléklet 4. pontjában a 138. sorszámú attribútum helyébe a következő rendelkezés lép:

|  |  |
| --- | --- |
| *(Attribútum sorszáma* | *Attribútum megnevezése)* |

„138. Szerződéskötés és indulás napja eltérésének oka”

5. A Rendelet 1. melléklet 4. pontjában a 156. sorszámú attribútum helyébe a következő rendelkezés lép:

|  |  |
| --- | --- |
| *(Attribútum sorszáma* | *Attribútum megnevezése)* |

„156. Csak kamatfizetési periódus vége”

6. A Rendelet 1. melléklet 4. pontjában a 173. sorszámú attribútum helyébe a következő rendelkezés lép:

|  |  |
| --- | --- |
| *(Attribútum sorszáma* | *Attribútum megnevezése)* |

„173. A megtakarítási rész késedelmes napjainak száma (kombinált termék esetén)”

7. A Rendelet 1. melléklet 4. pontja a következő 183. és 184. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„183. Ügynök azonosítója

184. Ügynöki jutalék összege forintban”

8. A Rendelet 1. melléklet 6. pontjában a 4. sorszámú attribútum helyébe a következő rendelkezés lép:

|  |  |
| --- | --- |
| *(Attribútum sorszáma* | *Attribútum megnevezése)* |

„4. Minősítő modell (ügyfélminősítési tool) megnevezése”

9. A Rendelet 1. melléklet 6. pontjában a 6. sorszámú attribútum helyébe a következő rendelkezés lép:

|  |  |
| --- | --- |
| *(Attribútum sorszáma* | *Attribútum megnevezése)* |

„6. Kockázati (risk) szegmens”

10. A Rendelet 1. melléklet 6. pontjában a 8-10. sorszámú attribútum helyébe a következő rendelkezések lépnek:

|  |  |
| --- | --- |
| *(Attribútum sorszáma* | *Attribútum megnevezése)* |

„8. Tőkeszámítás során alkalmazott nemteljesítéskori veszteségráta (LGD)

9. Tőkeszámítás során alkalmazott hitelegyenértékesítési tényező (CCF)

10. Tőkeszámítás során alkalmazott nemteljesítési valószínűség (PD)”

11. A Rendelet 1. melléklet 6. pontja a következő 18-20. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„18. Várható hitelezési veszteség alapján származtatott nemteljesítéskori veszteségráta (LGD)

19. Tényleges hitelegyenértékesítési tényező (CCF)

20. Várható hitelezési veszteség alapján származtatott nemteljesítési valószínűség (PD)”

12. A Rendelet 1. melléklet 7. pontja a következő 17. és 18. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„17. Iskolai végzettség

18. Az ügyfél új ügyfél-e”

13. A Rendelet 1. melléklet 10. pontja helyébe a következő rendelkezés lép:

„10. INST\_FED Instrumentum – fedezet

|  |  |
| --- | --- |
| Attribútum sorszáma | Attribútum megnevezése |

1. Megfigyelt szervezet azonosító
2. Fedezet szervezeti azonosító
3. Instrumentum (speciális keret) szervezeti azonosító
4. Instrumentum (nem speciális keret és nem keret) szervezeti azonosító

5. Fedezet allokált piaci értéke – tőkeszámításhoz

6. Fedezet allokált hitelbiztosítéki értéke – tőkeszámításhoz

7. Fedezet allokált fedezeti értéke – tőkeszámításhoz

8. Fedezet allokált likvidációs értéke – tőkeszámításhoz

9. Fedezet allokált (egyéb) értéke – tőkeszámításhoz

10. Fedezet allokált piaci értéke – értékvesztésképzéshez

11. Fedezet allokált hitelbiztosítéki értéke – értékvesztésképzéshez

12. Fedezet allokált fedezeti értéke – értékvesztésképzéshez

13. Fedezet allokált likvidációs értéke – értékvesztésképzéshez

14. Fedezet allokált (egyéb) értéke – értékvesztésképzéshez

15. Fedezet allokált értéke – devizanem

16. Mérlegen belüli kintlévőségre elismerhető fedezet értéke (bruttó kintlévőségre allokált érték)

17. Mérlegen belüli kintlévőségre elismerhető fedezet értéke (bruttó kintlévőségre allokált érték) – devizanem

18. Fedezet befogadásának dátuma

19. A fedezet kockázat csökkentő értékkel bír-e?

20. A fedezet a hitelfedezeti mutató számításához figyelembe vett fedezet-e?

21. A fedezet ingatlannyilvántartási ranghelye

22. A fedezet ingatlannyilvántartási ranghelye kikötésének értéke

23. A fedezet ingatlannyilvántartási ranghelye kikötésének értéke – devizanem

24. A fedezetet megelőző terhek értéke

25. A fedezetet megelőző terhek értéke – devizanem

26. Jelzálogjog bejegyzésének dátuma

27. A fedezet a pénzügyi lízing/hitelkövetelés tárgyát képezi-e?

28. A fedezethez tartozó jog típusa

29. Jelzálogjog típusa

30. Fedezet figyelembe vehetőségének határideje az adott instrumentum vonatkozásában

31. Fedezet elfogadhatósági jelölés befogadáskor

32. Fedezet elfogadhatósági jelölés (aktuális)”

14. A Rendelet 1. melléklet 18. pontja a következő 31. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„31. A vállalkozás szektora”

15. A Rendelet 1. melléklet 21. pontjában a 12. sorszámú attribútum helyébe a következő rendelkezés lép:

|  |  |
| --- | --- |
| *(Attribútum sorszáma* | *Attribútum megnevezése)* |

„12. CRR szerinti ügyfélminősítés utolsó időpontja”

16. A Rendelet 1. melléklete a következő 23. ponttal egészül ki:

„23. ESRB Az ERKT/2019/3 ajánlással módosított ERKT/2016/14 ajánlásban meghatározott ingatlanokra vonatkozó mutatók

|  |  |
| --- | --- |
| Attribútum sorszáma | Attribútum megnevezése |

1. Megfigyelt szervezet azonosító
2. Instrumentum szervezeti azonosító
3. Hitelnyújtáskori kamatfedezeti mutató (ICR-O)
4. Hitelnyújtáskori éves kamatköltség – lakóingatlan
5. Hitelnyújtáskori éves kamatköltség – lakóingatlan – devizanem
6. Hitelnyújtáskori hitel-bérleti díj arány (LTR-O)
7. Hitelnyújtáskori bruttó éves bérletidíj-bevétel
8. Hitelnyújtáskori bruttó éves bérletidíj-bevétel – devizanem
9. Első ingatlan vásárlása-e?
10. Lakóingatlan vásárlásának célja
11. Aktuális hitelfedezeti arány (LTV-C)
12. Hitel-költség arány (LTC)
13. Fejlesztési költség
14. Fejlesztési költség – devizanem
15. Hitelnyújtáskori nettó éves bevétel
16. Hitelnyújtáskori nettó éves bevétel – devizanem
17. Aktuális nettó éves bevétel
18. Aktuális nettó éves bevétel – devizanem
19. Hitelnyújtáskori éves adósságszolgálat
20. Hitelnyújtáskori éves adósságszolgálat – devizanem
21. Aktuális éves adósságszolgálat
22. Aktuális éves adósságszolgálat – devizanem
23. Hitelnyújtáskori kamatfedezeti mutató (ICR-O)
24. Aktuális adósságszolgálati fedezeti mutató (DSCR-C)
25. Aktuális kamatfedezeti mutató (ICR-C)
26. Hitelnyújtáskori éves kamatköltség – kereskedelmi ingatlan
27. Hitelnyújtáskori éves kamatköltség – kereskedelmi ingatlan – devizanem
28. Aktuális éves kamatköltség
29. Aktuális éves kamatköltség– devizanem
30. A hitelezett kereskedelmi ingatlan elhelyezkedése”

2. melléklet a 46/2020. (XI. 20.) MNB rendelethez

„2. melléklet a 35/2018. (XI. 13.) MNB rendelethez

**Kitöltési előírások**

I. Általános rendelkezések

1. Fogalmak, rövidítések
	1. *Alkeret:* a speciális keretjellegű instrumentumból képződő speciális vagy nem speciális keretjellegű instrumentum. Alkeret képzésén az értendő, ha a főkeretből egy rész elkülönítésre kerül tényleges pénzmozgás (lehívás) nélkül.
	2. *Átstrukturálás*: a nem teljesítő kitettségre és az átstrukturált követelésre vonatkozó prudenciális követelményekről szóló MNB rendelet alapján átstrukturáltnak minősülő hitel.
	3. *Folyó faktoring ügylet:* a pénz- és hitelpiaci szervezetek által a jegybanki információs rendszerhez elsődlegesen a Magyar Nemzeti Bank felügyeleti feladatai ellátása érdekében teljesítendő adatszolgáltatási kötelezettségekről szóló MNB rendelet 1. melléklet 2. pontjában meghatározott fogalom.
	4. *Folyószámlahitel:* a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló MNB rendelet (a továbbiakban: alapvető feladatokhoz kapcsolódó adatszolgáltatási MNB rendelet) 2. melléklet I. F. pontjában meghatározott fogalom*.*
	5. *Hitelkeret:* az alapvető feladatokhoz kapcsolódó adatszolgáltatási MNB rendelet 2. melléklet I. F. pontjában meghatározott fogalom.
	6. *Instrumentum:* a részletes hitelezési és hitelkockázati adatok gyűjtéséről szóló 2016. május 18-i (EU) 2016/867 európai központi banki rendelet 1. cikk 23. pontja szerinti fogalom. Keretjellegű instrumentumnak az adott szerződés alapján nyíló igénybevételi lehetőség, míg nem keretjellegű instrumentumnak az azonos karakterekkel (kockázati, kamatozási sajátosságokkal) rendelkező, adott devizanemben meghatározható szerződésrész minősül.
	7. *KHR*: a központi hitelinformációs rendszerről szóló 2011. évi CXXII. törvény (a továbbiakban: KHR tv.) szerinti Központi Hitelinformációs Rendszer.
	8. *KHR-azonosító*: az adott szerződést, illetve a természetes személyt és a szerződést a KHR-en belül azonosító, a rendszer által generált kód (szerződés KHR-azonosítója, illetve ügyfél KHR-azonosítója).
	9. *Lehívás:* az al- vagy főkeretből történő folyósítás, illetve nem keretjellegű instrumentum esetében a folyósítás.
	10. *Nem keretjellegű instrumentum:* olyan instrumentum, amelyből nem keletkezhet eltérő tulajdonsággal rendelkező instrumentum.
	11. *Nem speciális keretjellegű instrumentum:* olyan keretinstrumentum, amely nem tartozik a speciális keretjellegű instrumentumok közé.
	12. *Speciális keretjellegű instrumentum:* olyan keretinstrumentum, amelyből a szerződés alapján több, eltérő tulajdonsággal rendelkező instrumentum keletkezhet [pl. többdevizás (multicurrency), többcélú (multipurpose) és faktoring hitelkeretek], vagy amely esetén a keret nyílásakor az alaptulajdonságok (pl. kamatozás) még nem ismertek.
	13. *Többcélú (multipurpose) hitel:* olyan hitel, amelyben a hitelnyújtó lehetőséget nyújt az ügyfélnek arra, hogy a hitelt az általa megválasztott, a hitelszerződésben előzetesen meghatározott instrumentum típusokra (célokra) hívhassa le, ideértve a garanciát is. Ennek megfelelően a garancialehívási lehetőséget is tartalmazó hitelszerződés többcélú (multipurpose) hitelszerződésként jelentendő.
	14. *Többdevizás (multicurrency) hitel:* az alapvető feladatokhoz kapcsolódó adatszolgáltatási MNB rendelet 2. melléklet I. F. pontjában meghatározott fogalom.
	15. *Újratárgyalás:* az alapvető feladatokhoz kapcsolódó adatszolgáltatási MNB rendelet 2. melléklet I. F. pontjában meghatározott fogalom.
	16. *Új ügyfél:* azon ügyfél, aki, illetve amely az adott termék igénylésekor nem áll szerződéses viszonyban az adatszolgáltatóval. Nem minősül fennálló szerződéses viszonynak az, ha az ügyfél a hiteligénylés előtt három napon belül nyit betéti számlát az adatszolgáltatónál (jellemzően a hiteligényléshez kapcsolódóan, annak feltételeként).
	17. *Work-out faktoring:* a követeléskezelésre megvásárolt faktoring követelések, azaz a már lejártan vásárolt követelések, amelyeket általában behajtásra vásárolnak meg az eredeti követelés értékének töredékéért.
	18. A jelen kitöltési előírások alkalmazásában pénzügyi vállalkozás alatt az ezen típusú EGT-fióktelepet is érteni kell.
	19. Az adatszolgáltatásban és a kitöltési előírásokban használt további fogalmakat, rövidítéseket az egyes adatszolgáltatókra vonatkozó számviteli és egyéb jogszabályok által meghatározott módon kell alkalmazni.

2. Szektormeghatározások

Az adatszolgáltatásban a szervezet (partner, ügyfél) szektorának meghatározásakor – a jelen melléklet eltérő rendelkezése hiányában – az alapvető feladatokhoz kapcsolódó adatszolgáltatási MNB rendelet 2. melléklet I. A. pontjában leírtaknak megfelelően kell eljárni.

3. Az ERA rendszer használatára vonatkozó általános előírások

3.1. Számítástechnikai környezetre vonatkozó feltételek

1. internet kapcsolat,
2. HTTPS protokollon keresztül kommunikálni képes webböngésző program,
3. e-mail postafiók,
4. az ERA rendszerhez tartozó érvényes regisztráció.

3.2. Regisztráció

Az ERA rendszer használatához történő, e rendelet 3. § (2) bekezdésében előírt regisztráció az MNB honlapján, az alábbi elérési útvonalon kezdeményezhető: [https://era.mnb.hu/ERA.WEB/RegDb/Registration](http://intra/workflow/hitreg/Megosztott%20dokumentumok/PV_adatszolgaltatas/Rendelet/%20https%3A/era.mnb.hu/ERA.WEB/RegDb/Registration). A regisztráció részletes folyamatát az ERA rendszer felületén elérhető „Súgó” tartalmazza.

3.3. Bejelentkezés

Az ERA rendszerbe történő bejelentkezés felhasználónév és jelszó használata útján történik.

A regisztráció során felhasználónévként kizárólag egyedi, más felhasználó által még nem regisztrált felhasználónév választható. Az ERA rendszer a felhasználónév egyediségét ellenőrzi. A felhasználónév megváltoztatásakor az új regisztrációra vonatkozó szabályok alkalmazandók.

3.4. Az adatszolgáltatás ERA rendszeren keresztül történő beküldésére vonatkozó alapvető szabályok

3.4.1. Az ERA rendszer „HITREG” szolgáltatásán keresztül az adatszolgáltató nevében kizárólag érvényes és jóváhagyott regisztrációval rendelkező személy (intézményi képviselő) jogosult adatszolgáltatást beküldeni.

3.4.2. Az adatszolgáltató az ERA rendszerbe feltöltött adatszolgáltatásról a beérkezés időpontját, érkeztetési számát és a küldeményazonosító K-számát tartalmazó, automatikus „Beérkezett” üzenetet kap.

3.4.3. Az adatszolgáltató az adatszolgáltatás feldolgozásáról ellenőrzési szakaszonként visszajelzést kap. Amennyiben az adatszolgáltatás adott szakasza sikeresen teljesítésre került, akkor az adatszolgáltató „Hibátlan”, az adatszolgáltatási szakasz hibás teljesítése esetén „Hibás” üzenetet kap.

3.4.4. Az adatszolgáltatást az MNB akkor tekinti teljesítettnek, ha az adatszolgáltató elektronikus úton megküldött adatszolgáltatására vonatkozóan „Feldolgozva, az adatszolgáltatást az MNB teljesítettnek tekinti.” státuszról szóló üzenetet kapott.

3.4.5. Amennyiben az adatszolgáltató az adatszolgáltatás teljesítése után az abban szerepeltetett adatokat befolyásoló információk birtokába jut, adatszolgáltatását módosítja. Az adatszolgáltató az általa – Számviteli politikájában vagy egyéb módon – meghatározott jelentős mértékű eltérés esetén a módosításról, valamint a módosítással érintett időszak tartamáról az MNB Statisztikai igazgatóságát előzetesen, elektronikus úton tájékoztatja (e-mail cím: hitreg@mnb.hu).

3.4.6. Amennyiben az adatszolgáltató a korábban teljesített adatszolgáltatását módosítani kívánja, akkor az adatszolgáltatás 1. mellékletben meghatározott teljes adattartalmát újra kell küldenie a módosított adatokkal.

3.4.7. Az adatszolgáltató az adatszolgáltatás 1. melléklet szerinti bármely pontja szerinti adattartalom tekintetében jelezheti, hogy arra vonatkozóan nem rendelkezik adattal, ebben az esetben az adatszolgáltatás ezen részét „nemleges"-ként kell teljesítenie.

3.4.8. Az adatszolgáltatás vonatkozási idejének jelzésére a következő dátumkódokat kell használni:

|  |  |
| --- | --- |
| **20**  |  (év), 01-12 (hó), 28-31 (nap) |

3.4.9. Az adatszolgáltatás 1. melléklet egy-egy pontjába foglalt adattartalmát külön szöveges állományokban kell megjeleníteni és tömöríteni. Az adatszolgáltatás egyes részei, valamint a tömörített állományok elnevezésekor alkalmazandó szabályokat, valamint a jelentésfájlok szerkezetére vonatkozó részletes leírást a 3. melléklet 4. pontja szerinti, az MNB honlapján közzétett technikai segédlet tartalmazza.

4. Megfigyelt partnerek szektora

4.1. Amennyiben az – akár rezidens, akár nem rezidens – ügyfél adósi, adóstársi szerepkörben vesz részt az adott hitelügyletben, az adatszolgáltatásban az alapvető feladatokhoz kapcsolódó adatszolgáltatási MNB rendelet 2. melléklet I. A. 2. pontjában felsorolt szektorokba tartozó ügyfelekre vonatkozó adatokat kell jelenteni azzal, hogy a B) Központi bank szektorába sorolt Magyar Nemzeti Bankra vonatkozó adatok nem jelentendők, a C) Egyéb monetáris pénzügyi intézmények szektorába sorolt ügyfelek közül pedig csak az alapvető feladatokhoz kapcsolódó adatszolgáltatási MNB rendelet 2. melléklet I. A. 4. pontjában hivatkozott C6 alcsoportkód alá tartozó ügyfelekre vonatkozó adatok szerepeltetendők.

Amennyiben az adatszolgáltatásban jelentendő hitelhez tartozó ügyfelek között van az előző bekezdés szerinti szektorba tartozó adós, adóstárs, akkor a hitelhez tartozó valamennyi adós, adóstárs jelentendő, függetlenül azok szektorától.

4.2. A fedezetnyújtó szerepkörben lévő ügyfél tekintetében az ügyfél szektorára tekintet nélkül teljesítendő az adatszolgáltatás, a fedezetnyújtói szerepkörre vonatkozóan meghatározott szűkített adattartalommal.

5. Az adatszolgáltatásban szerepeltetendő ügyletek

5.1. Az adatszolgáltatásban hitelügyletként az adatszolgáltató által tartott olyan, hitelviszonyt megtestesítő, alapvetően visszafizetendő, pénzkölcsön nyújtásából vagy befektetési szolgáltatásból fakadó, hiteljellegű instrumentumok jelentendők, amelyek nem sorolhatók a különféle eszközoldali betétek vagy értékpapírok közé. Hitelügylet alatt értendő a faktoring és lízingügylet is.

5.2. Az adatok tartalmára, értékelésére vonatkozóan – e rendelet eltérő rendelkezése hiányában – azon adatszolgáltató számára, amely

a) az IFRS-ek alapján vezeti számviteli nyilvántartását, az IFRS-ekben és az IFRS-eket alkalmazókra is vonatkozó magyar számviteli előírásokban meghatározottak,

b) nem állt át az IFRS-ek alapú könyvvezetésre és beszámoló készítésre, a mindenkor hatályos magyar számviteli előírások

az irányadók.

5.3. Az adatszolgáltatásban szereplő adatok – e rendelet eltérő rendelkezése hiányában – más adatszolgáltató adataival nem vonhatók össze, az adatok kizárólag az adatszolgáltató törzsszáma alatt megjelenő önálló gazdasági egység működésére vonatkozhatnak.

5.4. Az adatszolgáltatásban hitelintézet esetén szerepeltetni kell az adatszolgáltató EGT-állambeli fióktelepe által nyújtott hitelek adatait is, az adott fióktelepet a megfigyelt szervezet azonosítóval elkülönítve.

5.5. Az adatszolgáltató által nyújtott hitelekre vonatkozó adatszolgáltatást a KHR-be a KHR tv. szerint jelentendő adatokkal egyező tartalommal kell teljesíteni.

5.6. Az INSTN kódú adatkört a negyedév első két hónapjára vonatkozóan nemlegesen kell teljesíteni.

5.7. Az ESRB kódú adatkört a negyedév első két hónapjára vonatkozóan nemlegesen kell teljesíteni, míg a negyedév utolsó hónapjára vonatkozó adatszolgáltatásban a teljes tárgynegyedév adatai jelentendők.

6. Irányelvek

A statisztikai információk helyessége érdekében:

1. egy adatszolgáltató azonos tartalmú adatainak egymással konzisztensnek kell lenniük,
2. a szolgáltatott statisztikai információknak teljes körűeknek kell lenniük,
3. az adott adatszolgáltató által teljesített különböző típusú adatszolgáltatásokban az azonos számviteli tartalmú adatoknak tételesen meg kell egyezniük.

7. Országonkénti bontás

7.1. Az országonkénti bontás azt jelenti, hogy az adatszolgáltató követelése mely országgal vagy nemzetközi szervezettel szemben áll fenn. Ezen adatok megadásakor az alapvető feladatokhoz kapcsolódó adatszolgáltatási MNB rendelet 3. melléklet 4.2. pontja szerinti, az MNB honlapján közzétett technikai segédletben meghatározott országkódokat kell alkalmazni.

7.2. Amennyiben a nem-rezidens fél nemzetközi szervezet vagy nemzetközi intézmény (pl. Világbank, EIB, EBRD, IMF, EKB), úgy azt nem a székhelynek megfelelő országkódon, hanem a szervezetnek vagy intézménynek megfelelő kódon kell jelenteni, az alapvető feladatokhoz kapcsolódó adatszolgáltatási MNB rendelet 3. melléklet 6. pontja szerinti, az MNB honlapján közzétett technikai segédletben meghatározott országkódokat alkalmazva.

8. Beküldési határidő

Amennyiben az adatszolgáltatás teljesítésére a 2. § (2) bekezdésében meghatározott határidő munkaszüneti napra esik, a teljesítési határidő a következő munkanapon jár le.

II. Részletes kitöltési előírások

1. Instrumentum, keretjellegű instrumentum jelentése

1.1. Az adatszolgáltatás alapegysége az instrumentum.

Egy (keret)szerződéshez több instrumentum is tartozhat, ebben az esetben az egyes instrumentumokat külön instrumentumazonosítóval kell ellátni. A lakossági szerződések esetében általában egy szerződéshez egy instrumentum tartozik, főként a vállalkozások tekintetében lehetnek olyan szerződések, amelyeknél egy szerződésen belül több instrumentum is létrejön.

1.2. A keretszerződés speciális instrumentum, amelyet egyes – az INSTR kódú adatkörben jelentendő – kivételektől eltekintve az INSTK kódú adatkörben kell jelenteni. Az ilyen típusú instrumentumokra az attribútumok szűkebb körét kell jelenteni.

Meg kell adni azt a keretinstrumentumot, amelyhez az adott alinstrumentumok (alkeretek, lehívások) tartoznak. Amennyiben a főkeretből lehívás történt, jelenteni kell az egyes alinstrumentumokhoz tartozó instrumentum szervezeti azonosítókat is.

A nem keretjellegű instrumentumok az INSTR kódú adatkörben jelentendők.

1.3. Az instrumentum szervezeti azonosítónak időben állandónak kell lennie: valamely korábbi instrumentum azonosítóját más instrumentum később sem kaphatja meg.

1.4. Az instrumentumokat típus szerint be kell sorolni a megadott kódlista alapján, egy instrumentumot csak egy típusba lehet besorolni.

2. Az instrumentum jelentésének időpontja

2.1. Az INSTK és az INSTR kódú adatkörben a szerződés megkötésétől kezdve kell adatot jelenteni.

2.2. Az adatszolgáltatásban jelentendő adatok köre szélesebb, mint a KHR adatszolgáltatásban jelentendő adatok köre, ezért nem minden szerződésazonosítóhoz adható meg a megfelelő KHR-azonosító.

2.3. Átvétel esetén a hitel azzal a nappal kerül be az adatszolgáltatásba, amikor a hitellel kapcsolatos kockázatok a szerződés szerint átkerülnek az adatszolgáltatóhoz, vagyis amikor a kitettséget az adatszolgáltató mutatja ki.

2.4. A hitelekkel kapcsolatos eseményeknél (hitelnyújtás, átvétel) jelentési kötelezettség annak a hónapnak a végén keletkezik, amikor az instrumentum ténylegesen létrejött (pl. folyószámlahitel esetén a folyószámlát megnyitotta az adatszolgáltató).

2.5. Többdevizás (multicurrency) hitelek esetében a speciális keretjellegű instrumentumnál jelezni kell, hogy többdevizás (multicurrency) hitelről van szó. Többdevizás (multicurrency) hitelek esetében az eltérő tulajdonságokkal rendelkező lehívások külön, nem keretjellegű instrumentumként jelentendők.

3. Szindikált szerződés jelentése

A szindikált hitel adatait a SZIND kódú adatkörben kell jelenteni. Amennyiben az adatszolgáltató a szindikált hitel főszervezője vagy fizető ügynöke, akkor a szindikált hitel teljes összegét is meg kell adnia, nem csak a saját banki részvételt.

4. Az instrumentum megszűnésének jelentése

4.1. Az instrumentumot – a 4.2. és 4.3 alpontban foglalt kivétellel – annak az időszaknak a végéig kell az adatszolgáltatásban szerepeltetni, amikor megszűnik.

4.2. A tárgyhónapban keletkezett, de a tárgyhónapon belül megszűnt hitelt adott tárgyidőszakban jelenteni kell.

4.3. Amennyiben egy instrumentum nem szűnik meg adott tárgyidőszakban, hanem túlfizetés miatt átkerül a mérleg forrás oldalára, az instrumentumot – a folyószámlahitelek kivételével – jelenteni kell az INSTM kódú adatkörben, azaz az adatszolgáltatásban megszűntként kell jelenteni, és jelölni kell a túlfizetéssel történő megszűnés tényét az adott tárgyidőszakban.

5. A fedezet jelentése

5.1. A fedezet biztosíték valamely negatív hiteleseményre vonatkozóan. A FEDE és a FEDA kódú adatkör a fedezetre és nem a kapcsolódó jogra vonatkozó információkat tartalmazza, azaz ingatlan esetén az ingatlanra vonatkozó információt, nem pedig a bejegyzett jelzálogjogra vonatkozó információt.

5.2. A fedezet jelentésének alapegysége az adatszolgáltató által egységesen értékelt fedezet.

5.3. Csak azt a fedezetet kell jelenteni, amely valamely jelentett instrumentumhoz kapcsolódik. A FEDE és a FEDA kódú adatkörben az összes fedezetet jelenteni kell, a CRR-nek való megfelelőségtől függetlenül.

6. A fedezet megszűnésének jelentése

6.1. Amennyiben a fedezet az adott instrumentum vonatkozásában kikerül a fedezeti körből, akkor az INST\_FED kódú adatkörben nem jelentendő összerendelés. Ha a fedezet más hitel biztosítékául is szolgál, akkor a fedezetet a FEDE és FEDA kódú adatkörben továbbra is jelenteni kell egészen addig, amíg valamely instrumentum biztosítékaként figyelembe lehet venni.

6.2. Amennyiben a fedezet megszűnik, mert a figyelembevétel lehetősége minden instrumentum esetében megszűnt, a fedezet megsemmisült vagy egyéb ok miatt, akkor a fedezet megszűnésének hónapjában a FEDE, FEDA, valamint INST\_FED kódú adatkörben az adott fedezetre vonatkozóan rekord már nem jelentendő, illetve nem jelentendő a fedezetnyújtó ügyfél, valamint a fedezet-ügyfél összerendelés sem.

7. Az ügyfelek jelentése

7.1. Az UGYFL kódú adatkörben kell jelenteni a hitelszerződésekhez az adós, adóstárs, valamint a fedezetnyújtó minőségben kapcsolódó ügyfelek adatait.

7.2. A Háztartások szektorába tartozó fedezetnyújtó esetében az UGYFL kódú adatkörben csak a fedezetnyújtó anonim kódja és az ügyféljelleg – háztartás attribútum jelentendő, a többi attribútum nem.

7.3. Ugyanazon természetes személyt ugyanazon anonim azonosítóval kell jelenteni függetlenül attól, hogy az adott hitelügyletben magánszemélyként vagy önálló vállalkozóként vesz részt. Az anonim azonosítónak időben állandónak kell lennie.

7.4. A Háztartások szektorába tartozó ügyfelek esetében a HBIR kódú adatkörben kell megadni az adós és adóstárs szerepkörben lévő ügyfél hitelbírálatnál figyelembe vett jövedelmére és munkaviszonyára vonatkozó adatait. Az adatokat frissíteni kell, amennyiben ugyanazon ügyfél újonnan felvett hitelénél az új hitelbírálati folyamatban aktualizált adatok állnak rendelkezésre. Amennyiben a HBIR kódú adatkörben szereplő ügyféladatok hitelbírálattól függetlenül is felülvizsgálatra kerülnek, az új adatokat szintén szükséges jelenteni abban a tárgyidőszakban, amikor az új adatok rendelkezésre állnak. Amennyiben nem áll rendelkezésre a jövedelemadatok tekintetében a részletes bontás, legalább a hitelbírálat során figyelembe vett összes jövedelem összegét kell megadni.

7.5. Az UGYFBV, UGYFBVTN és az UGYFKV kódú adatkörben a törzsszámmal rendelkező belföldi, a törzsszám nélküli belföldi, valamint a külföldi vállalati ügyfelekre vonatkozó adatokat kell jelenteni.

7.6. A külföldi vállalkozás egyértelmű és állandó azonosítására az adatszolgáltató által használt külföldi vállalkozás azonosítót kell használni, a KULF\_ előtaggal kiegészítve.

7.7. Az UGYFM kódú adatkörben az ügyfelekre vonatkozó minősítési adatokat kell megadni. Amennyiben nem változik az ügyfél minősítése adott tárgyidőszakban, úgy a korábban érvényben lévő ügyfélminősítési adatot kell jelenteni az aktuális tárgyidőszakban.

8. Az instrumentum, fedezet, ügyfél kapcsolatainak jelentése

8.1. A fedezetet az INST\_FED kódú adatkörben kell hozzárendelni az adott hitelügylethez. A fedezethez tartozó fedezetnyújtót a FED\_UGYF kódú adatkörben kell megadni, az adós, adóstárs ügyfél és instrumentum összerendelést pedig az INST\_UGYF kódú adatkörben kell jelenteni.

8.2. Az INST\_UGYF kódú adatkörben kell megadni, hogy az UGYFL, UGYFBV, UGYFBVTN és UGYFKV kódú adatkörben rögzített háztartási vagy vállalati ügyfél adós, adóstárs szerepkörben szerepel-e az ügyletben. Amennyiben az ügylet a KHR-ben is rögzítendő, az INST\_UGYF kódú adatkörben kell megadni az ügyfél KHR-azonosítóját. Amennyiben a háztartási szektorhoz tartozó ügyfél jelenik meg a hitelügyletben, az ügyfél jellegét (pl. természetes személy vagy őstermelő) is jelenteni kell az adott instrumentum tekintetében.

8.3 Az adós, adóstárs ügyfél az INST\_UGYF kódú adatkörön keresztül, a fedezet az INST\_FED adatkörön keresztül köthető mind az INSTK adatkörben, mind pedig az INSTR adatkörben jelentett instrumentumhoz. Minden instrumentumhoz kizárólag egy adós kell, hogy tartozzon, a többi ügyfelet adóstársként kell jelenteni az INST\_UGYF adatkörben.

9. Tranzakciós, esemény jellegű adatok jelentése

9.1. Az adatszolgáltatásban jelenteni kell a hitelezéssel kapcsolatos alapvető tranzakciókat: a folyósítást, a törlesztést és az előtörlesztést (a FOLY, TORL és ELOT kódú adatkörökben).

9.2. Tranzakcióként a ténylegesen bekövetkezett esemény jelentendő, a folyósítási, törlesztési tervet nem kell jelenteni.

9.3. A FOLY és TORL kódú adatkörben a folyószámlahitellel, kártyahitellel kapcsolatos folyósítást és törlesztést nem kell jelenteni, kivéve, ha ezen hitel problémássá (pl. késedelmessé vagy nem teljesítővé) válik. Ezekben az esetekben a hitellel kapcsolatos megtérülési eseményeket jelenteni kell a TORL kódú adatkörben.

9.4. Az összes, az adatszolgáltató rendszerében folyósításként és törlesztésként nyilvántartott adatot jelenteni kell, azonban jelölni kell, ha nem tényleges tranzakció okozza a törlesztést, folyósítást, hanem technikai okok (pl. az újratárgyalás a rendszerben törlesztésként és újbóli folyósításként van nyilvántartva).

9.5. Törlesztés alatt az adott instrumentumhoz kapcsolódó bármilyen forrásból megvalósuló törlesztést kell érteni, előtörlesztés alatt pedig a szerződés szerinti törlesztéstől eltérő idejű (korábbi), illetve nagyobb összegű ügyfélbefizetést. A megvalósult törlesztés és előtörlesztés tőke, kamat, és egyéb szerinti bontásban jelentendő.

10. A késedelmes hitelek jelentése

10.1. A késedelmes szerződések adatait a KESD kódú adatkörben kell jelenteni.

10.2. Minden olyan törlesztési elmaradást (fizetési) késedelemnek kell tekinteni, amelyet az adatszolgáltató a rendszereiben késedelmesnek tekint. Jellemzően késedelemnek kell tekinteni, ha a hitel esedékes összege a szerződésben foglalt esedékesség dátumáig nem folyik be, függetlenül a késedelmes összeg nagyságától, és a késedelem napjainak számától. Csak abban az esetben jelentendő a késedelem, amennyiben az adatszolgáltató az instrumentumhoz kapcsolódó esedékes összeget saját rendszereiben is késedelmes tételként tartja nyilván. Jelölni kell azonban, ha az adatszolgáltatónál az adott késedelem csak technikai, nem valós késedelemként van nyilvántartva.

10.3. Egy késedelmes eseményt az intervallum azonosít, az ugyanazon instrumentumra vonatkozó eltérő intervallumokat különböző késedelmes eseményeknek kell tekinteni, a KHR-ben nyilvántartottakhoz hasonlóan.

10.4. A KHR-ben is nyilvántartott szerződések esetében az adott késedelemnél jelezni kell, ha a KHR-ben is megjelent a késedelmes esemény.

10.5. Amennyiben a tartozás több esedékességi időszakon keresztül fennáll, akkor az egy késedelemnek tekintendő mindaddig, amíg az ügyfél teljes mértékben vissza nem fizeti az elmaradt összeget (amíg a 0-s „egyenleget” el nem éri).

10.6. A KESD kódú adatkörben jelentendő a késedelembe eséskor, valamint a tárgyidőszak végén fennálló esedékes tartozás kumulált összege is.

10.7. A KESD kódú adatkör a hitelek késedelmét tartalmazza. Kombinált hitel esetén a lakástakarékpénztári megtakarítás, biztosítás késedelmes napjainak számát az INSTR kódú adatkörben kell jelenteni.

11. Hitelkiváltás jelentése

11.1. A HKIV kódú adatkörben kell jelenteni az instrumentum kiváltásával kapcsolatos eseményeket. Jelenteni kell, hogy az INSTR kódú adatkörben szereplő hitel mely korábbi instrumentumok kiváltásával keletkezett. A HKIV kódú adatkörben a többes kapcsolatok is jelenthetők (amikor több instrumentum több korábbi instrumentum kiváltásából jön létre).

11.2. A saját intézményen belüli hitelkiváltások esetében mindig jelentendő, hogy mely instrumentumot váltotta ki az újonnan létrejött instrumentum. A HKIV kódú adatkörben a havi új hitelkiváltások jelentendők. Amennyiben újratárgyalás vagy átstrukturálás következtében új instrumentum jön létre, akkor az új instrumentumhoz a hitelkiváltás adatok kötelezően jelentendők.

12. Az adatszolgáltatás során nemlegesen töltendő, illetve nem töltendő (tilos) mezők listája

12.1. SZIND Szindikált szerződés

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében a SZIND adatkör nemlegesen töltendő.

12.2. INSTK Instrumentum – speciális keretjellegű instrumentumok

A hitelintézet, valamint az ezen típusú EGT-fióktelep tekintetében nem töltendő a 26. sorszámú attribútumra vonatkozó mező.

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő az 5., 6., 14-17., 23., 24., 26. sorszámú attribútumra vonatkozó mező.

12.3. INSTR Instrumentum – nem speciális keretjellegű és nem keretjellegű

A hitelintézet, valamint az ezen típusú EGT-fióktelep tekintetében nem töltendő a 51., 54., 80., 81., 87., 88., 125., 126. sorszámú attribútumra vonatkozó mező.

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 6., 7., 21., 24., 28-30., 35., 40., 42., 46-48., 50-54., 59., 61-74., 80., 81., 87-90., 93-96., 105-110., 112., 125-128., 130-134., 138., 141., 155., 156., 161., 170-173. sorszámú attribútumra vonatkozó mező.

12.4. INSTM Instrumentum – megszűnés

A teljes adatszolgáltatói kör tekintetében nem töltendő a 16., 17. sorszámú attribútumra vonatkozó mező.

12.5. INSTN Instrumentum – felügyeleti adatok

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 4-7., 11-17. sorszámú attribútumra vonatkozó mező.

12.6. INST\_UGYF Instrumentum – ügyfél

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 11-15. sorszámú attribútumra vonatkozó mező.

12.7. FEDE Fedezet – eredeti

A hitelintézet, valamint az ezen típusú EGT-fióktelep tekintetében nem töltendő a 8. sorszámú attribútumra vonatkozó mező.

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 8., 22. sorszámú attribútumra vonatkozó mező.

12.8. FEDA Fedezet – aktuális

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 16. sorszámú attribútumra vonatkozó mező.

12.9. INST\_FED Instrumentum – fedezet

A hitelintézet, valamint az ezen típusú EGT-fióktelep tekintetében nem töltendő a 30. sorszámú attribútumra vonatkozó mező.

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 16., 17., 19. és 30-32. sorszámú attribútumra vonatkozó mező.

12.10. HKIV Hitelkiváltás

A teljes adatszolgáltatói kör tekintetében nem töltendő a 2. sorszámú attribútumra vonatkozó mező.

12.11. UGYFL Ügyfél – háztartás – lakosság, önálló vállalkozók

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 15. sorszámú attribútumra vonatkozó mező.

12.12. UGYFBV Ügyfél – belföldi vállalkozás

A hitelintézet, valamint az ezen típusú EGT-fióktelep tekintetében nem töltendő a 10., 11., 15-30. sorszámú attribútumra vonatkozó mező.

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő az 5., 10., 11., 14-30. sorszámú attribútumra vonatkozó mező.

12.13. UGYFBVTN Ügyfél – belföldi vállalkozás – törzsszámmal nem rendelkező vállalkozások

A hitelintézet, valamint az ezen típusú EGT-fióktelep tekintetében nem töltendő a 21., 22., 26-41. sorszámú attribútumra vonatkozó mező.

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 16., 21., 22., 25-41. sorszámú attribútumra vonatkozó mező.

12.14. UGYFKV Ügyfél – külföldi vállalkozás

A hitelintézet, valamint az ezen típusú EGT-fióktelep tekintetében nem töltendő a 23., 24., 28-30., 33., 35. sorszámú attribútumra vonatkozó mező.

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 23., 24., 27-30., 33-35. sorszámú attribútumra vonatkozó mező.

12.15. UGYFM Ügyfélminősítés

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében nem töltendő a 7., 8., 11-13. sorszámú attribútumra vonatkozó mező.

12.16. HBIR Hitelbírálat

A teljes adatszolgáltatói kör tekintetében nem töltendő a 2. sorszámú attribútumra vonatkozó mező.

12.17. ESRB Az ERKT/2019/3 ajánlással módosított ERKT/2016/14 ajánlásban meghatározott ingatlanokra vonatkozó mutatók

Az összevont alapú felügyelet alá tartozó pénzügyi vállalkozás, valamint az MNB által kijelölt, összevont alapú felügyelet alá nem tartozó pénzügyi vállalkozás tekintetében az ESRB adatkör nemlegesen töltendő.

13. Az adatszolgáltatáshoz használandó kódokat, illetve a kitöltést segítő módszertani útmutatást a 3. melléklet 2., illetve 3. pontja szerinti, az MNB honlapján közzétett technikai segédlet tartalmazza. Az adatszolgáltatás hibátlan beküldését elősegítő ellenőrzési szabályokat a 3. melléklet 5. pontja szerinti, az MNB honlapján közzétett technikai segédlet tartalmazza.”